**Mišrios Seimo narių grupės narių Rimos Baškienės ir Agnės Zuokienės pranešimas spaudai: nepagrįsti kaltinimai atmesti**

2010 m. birželio 8 d. pranešimas VIR

Kadangi 2010 m. birželio 3 d. Seimo vakariniame posėdyje buvo pateikti nepagrįsti kaltinimai dėl vienasmeniškumo pažeidimo ir ši klaidinanti informacija paskelbta viešai  pateikiame  Seimo Etikos ir procedūrų komisijos informaciją:

„*Informuojame, kad susipažinus su Seimo informacijos technologijų ir telekomunikacijų departamento pateiktais 2010 m. birželio 3 d. Seimo neeilinio plenarinio posėdžio, svarstant Prokuratūros įstatymo 4, 10, 17, 22, 23, 25, 34 straipsnių pakeitimo ir papildymo įstatymo projektą (XIP-2143),* ***vaizdo įrašais****,* ***akivaizdžiai nustatyta****, kad Jūs balsavote vienasmeniškai, nepažeidžiant Lietuvos Respublikos Seimo statuto 111 straipsnio 4 dalyje įtvirtinto balsavimo vienasmeniškumo principo* ”, *– pasirašo komisijos pirmininkas Algimantas Salamakinas.*

*Daugiau informacijos:
Seimo narė Rima Baškienė,  tel. 8698 42173
Seimo narė Agnė Zuokienė,  tel.  8698 42161*